敬姜論勞逸
作者：先秦：佚名 
篇章：古文觀止 卷三・周文

paragraphs: 公父文伯退朝，朝其母，其母方績，文伯曰：“以歜之家而主猶績，懼乾季孫之怒也。其以歜爲不能事主乎？”其母嘆曰：“魯其亡乎？使僮子備官而未之聞耶？居，吾語女。昔聖王之處民也，擇瘠土而處之，勞其民而用之，故長王天下。夫民勞則思，思則善心生；逸則淫，淫則忘善；忘善則噁心生。沃土之民不材，淫也。瘠土之民，莫不向義，勞也。
是故天子大采朝日，與三公九卿，祖識地德，日中考政，與百官之政事。師尹惟旅牧相，宣序民事。少採夕月，與大史司載糾虔天刑。日入，監九御，使潔奉鐕郊之粢盛，而後即安。諸侯朝修天子之業命，晝考其國國職，夕省其典刑，夜儆百工，使無慆淫，而後即安。卿大朝考其職，晝講其庶政，夕序其業，夜庀其家事，而後即安。士朝受業，晝而講貫，夕而習復，夜而計過，無憾，而後即安。自庶人以下，明而動，晦而休，無日以怠。王后親織玄紞，公侯之夫人，加之紘、綖。卿之內子爲大帶，命婦成祭服。列士之妻，加之以朝服。自庶士以下，皆衣其夫。社而賦事，蒸而獻功，男女效績，愆則有闢。古之制也！君子勞心，小人勞力，先王之訓也！自上以下，誰敢淫心舍力？
今我寡也，爾又在下位，朝夕處事，猶恐忘先人之業。況有怠惰，其何以避闢？吾冀而朝夕修我，曰：‘必無廢先人。’爾今曰：‘胡不自安？’以是承君之官，餘懼穆伯之絕祀也？”
仲尼聞之曰：“弟子志之，季氏之婦不淫矣！”